CELEX: 62021TN0563
Language: sl
Date: 2021-09-06 00:00:00
Title: Zadeva T-563/21: Tožba, vložena 6. septembra 2021 – Zajcev/Svet

6.12.2021   
            
            
               SL
            
            
               Uradni list Evropske unije
            
            
               C 490/45
            
         
      Tožba, vložena 6. septembra 2021 – Zajcev/Svet
      (Zadeva T-563/21)
      (2021/C 490/55)
      Jezik postopka: nemščina
      
         Stranki
      
      
         Tožeča stranka: Aleksander Zajcev (Minsk, Belorusija) (zastopnik: A. Šmagin, odvetnik)
      
         Tožena stranka: Svet Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Sveta (SZVP) 2021/1002 z dne 21. junija 2021 o izvajanju Sklepa 2012/642/SZVP o omejevalnih ukrepih zaradi razmer v Belorusiji (UL 2021, L 219I, str. 70) in Izvedbeno uredbo Sveta (EU) 2021/997 z dne 21. junija 2021 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo (UL 2021, L 219I, str. 3) razglasi za nična v delih, v katerih se nanašata na tožečo stranko;
               
            
                  —
               
               
                  stroške tožeče stranke naloži toženi stranki.
               
            
         Tožbeni razlogi in bistvene trditve
      
      Tožba temelji na teh tožbenih razlogih.
      
                  1.
               
               
                  Prvi tožbeni razlog: kršitev obveznosti obrazložitve
                  
                              —
                           
                           
                              Obrazložitev vpisa tožeče stranke na seznama v Prilogi k izpodbijanima aktoma ne ustreza zahtevam iz člena 296, drugi odstavek, PDEU. Obrazložitev je nejasna in ni podrobna. Uporaba takih razlogov, kot sta „povezave z družino Lukašenko“ in „[pridobivanje] dobičkonosnih javnih naročil za svoja podjetja“, ter obrazložitev, da je tožeča stranka prejela podporo Viktorja Lukašenka, sta posplošeni in preveč nedoločni. Trditev, da je skupina Bremino-Grupp OOO, pri kateri je tožeča stranka dejansko sodelovala, prejela nezakonito državno podporo za razvoj posebne ekonomske cone „Bremino-Orša“ oziroma „več finančnih in davčnih ugodnosti“, ni dovolj natančna za to, da bi se lahko razumelo, v čem se ta ekonomska cona razlikuje od drugih ekonomskih con, ki obstajajo v Belorusiji.
                           
                        
            
                  2.
               
               
                  Drugi tožbeni razlog: očitno napačno ugotovljeno dejansko stanje in očitna napaka pri presoji
                  
                              —
                           
                           
                              Tožena stranka se očitno opira na napačno dejansko podlago. Tožeča stranka ni bila nikoli pomočnik Viktorja Lukašenka. Tožeča stranka in podjetja, ki jih ta obvladuje, od Viktorja Lukašenka niso prejeli podpore. Skupina Bremino-Grupp OOO ni nikoli prejela kakršne koli posebne ugodnosti na podlagi domnevnih razmerij njenih družbenikov z družino beloruskega predsednika. Tožeča stranka tudi ni lastnica skupine Sohra-Grupp OOO, ampak samo njen manjšinski družbenik. Poleg tega skupini Sohra-Grupp OOO niso bile podeljene nobene posebne pravice trženja za zalivske in afriške države.
                           
                        
            
                  3.
               
               
                  Tretji tožbeni razlog: kršitev pravice tožeče stranke do obrambe in njene pravice do učinkovitega sodnega varstva
                  
                              —
                           
                           
                              Tožena stranka tožeče stranke o načrtovanem vpisu ni obvestila in ji ni dala nobene možnosti, da bi pred objavo odločitve o uvedbi omejevalnih ukrepov zoper njo priskrbela dokaze proti očitkom.
                           
                        
            
                  4.
               
               
                  Četrti tožbeni razlog: nesorazmernost omejevalnih ukrepov
                  
                              —
                           
                           
                              Izpodbijana akta pomenita neupravičen in nesorazmeren poseg v temeljne pravice tožeče stranke, zlasti v njeno lastninsko pravico, pravico do opravljanja gospodarske dejavnosti in pravico do varovanja njenega ugleda v skladu s členoma 16 in 17 Listine.